Video: Kobra drink water uit ŉ bottelSkermgreep uit die video ŉ Video waar ŉ man ŉ kobra uit ŉ bottel laat water drink, word weer wyd op Twitter gedeel, byna drie jaar ná dit vir die eerste keer aanlyn gedeel is. Die ou video het Dinsdag weer begin versprei toe die Indiese bosboubeampte Susanta Nanda dit gedeel het. In die kort video hurk die man – glo ŉ bosboubeampte – voor ŉ slang met ŉ plastiekwaterbottel in sy hand. Hy hou die bottel skuins sodat die slang die water kan drink. Die slang is klaarblyklik baie dors en drink gulsig aan die water. “Liefde en water, die twee beste bestanddele van die lewe,” het Nanda gesê toe hy die video gedeel het. Die video is reeds meer as 10 300 keer gekyk met talle kommentare. Talle gebruikers het die beampte geloof vir sy dapperheid en empatie om ŉ gevaarlike slang te help. Love & water…Two best ingredients of life pic.twitter.com/dy3qB40m6N — Susanta Nanda IFS (@susantananda3) February 16, 2021